1984D0419 — SL — 08.06.2007 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 19. julija 1984 o določitvi meril za vpis govedi v rodovniške knjige (84/419/EGS) (UL L 237, 5.9.1984, p.11)

spremenjena z:









▼B

ODLOČBA KOMISIJE

z dne 19. julija 1984

o določitvi meril za vpis govedi v rodovniške knjige

(84/419/EGS)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Direktive Sveta 77/504/EGS z dne 25. julija 1977 o čistopasemskem plemenskem govedu ( 1 ), kakor je bila nazadnje spremenjena z Aktom o pristopu Grčije, in zlasti četrte alinee člena 6(1) Direktive, ker po četrti alinei člena 6(1) Direktive 77/504/EGS Komisija v skladu s postopkom, določenim v členu 8 navedene direktive, določa usklajena merila za vpis živali v rodovniške knjige; ker v vseh državah članicah, s trenutno izjemo Grčije, rodovniške knjige vodijo in vzpostavijo rejske organizacije in združenja; ker je torej nujno določiti merila za vpis živali v rodovniške knjige; ker morajo biti pred vpisom v rodovniško knjigo izpolnjena natančna merila glede porekla in označitve; ker je treba omogočiti delitev rodovniške knjige v različne dele in razdelke, tako da nekatere vrste živali ne bodo izključene; ker so ukrepi, predvideni s to direktivo, v skladu z mnenjem Stalnega odbora za zootehniko, SPREJELA NASLEDNJO ODLOČBO:







▼M1

Člen 1

1. Za vpis v glavni del rodovniške knjige za svojo pasmo mora žival:

(a) izvirati od staršev in starih staršev, ki so vpisani v glavni del rodovniške knjige iste pasme;

(b) biti označena in registrirana v skladu z Uredbo (ES) št. 1760/2000 Evropskega parlamenta in Sveta ( 2 ) in pravili za njeno izvajanje;

(c) imeti poreklo, urejeno v skladu s pravili te rodovniške knjige.

2. Z odstopanjem od odstavka 1(a) se lahko v obdobju vzpostavljanja rodovniške knjige za novo pasmo čistopasemske živali ali potomce čistopasemskih živali različnih pasem vpišejo neposredno v glavni del nove rodovniške knjige.

Obdobje vzreje nove pasme se opredeli v rejskem programu rejske organizacije ali združenja, ki ga v skladu z Odločbo 84/247/EGS nadzirajo pristojni organi ter ima njihovo soglasje. Novi pasmi se dodeli ime, ki ga ni mogoče zamenjati z imenom obstoječe pasme.

3. Kadar koli se žival vnese v glavni del nove rodovniške knjige, žival ali eden njenih staršev pa je že registriran v drugi obstoječi rodovniški knjigi, je treba dokumentirati sklicevanje na ime obstoječe rodovniške knjige, v kateri je bila žival ali so bili starši vpisani prvič po rojstvu, skupaj z izvirno številko rodovniške knjige.

▼B

Člen 2

Glavni del rodovniške knjige je lahko razdeljen v več razdelkov glede na vrednost živali. V te razdelke se lahko vpisujejo le živali, ki izpolnjujejo merila, določena v členu 1.

Člen 3

1. Rejska organizacija ali združenje, ki vodi rodovniško knjigo, se lahko odloči, da se žensko žival, ki ne izpolnjuje meril, določenih v členu 1, vpiše v dodatni del rodovniške knjige. Taka ►M1 žival ◄ mora izpolnjevati naslednje zahteve:

— biti mora označena v skladu s pravili te rodovniške knjige,

— ustrezati mora osnovnim značilnostim pasme,

— izpolnjevati mora minimalna merila glede proizvodnih lastnosti, kakor je določeno s pravilih rodovniške knjige.

2. Zahteve, navedene v drugi in tretji alinei odstavka 1, se lahko razlikujejo glede na to, ali ►M1 žival ◄ pripada pasmi, čeprav njen izvor ni znan, ali pa je bila pridobljena iz programa križanja, ki ga priznava rejska organizacija ali združenje, ki vodi rodovniško knjigo.

Člen 4

Ženska žival, katere mati in stara mati po materini strani sta bili vpisani v dodatni del rodovniške knjige, kakor je določeno v členu 3(1), in katere oče in oba stara očeta sta bila vpisana v glavni del knjige v skladu z merili, določenimi v členu 1, velja za čistopasemsko žensko žival in je vpisana v glavni del knjige, kakor je določeno v členu 1.

Člen 5

Če ima glavni del knjige več razdelkov, je žival iz druge države članice vpisana v tisti razdelek, za katerega izpolnjuje merila.

Člen 6

Ta odločba je naslovljena na države članice.